  Майя Бывальцева 28-тӥ тулыспалэ Удмуртилэн тӧроез Александр Бречалов Кияса ёросэ вуылӥз. Со сярысь элькун тӧролэн но кивалтэтлэн пресс-службаез ивортэ. Ӵукна ик улосвыл кивалтӥсь Первомайской черкогуртысь вуриськон цехе, фельдшер-акушер пунктэ пыраз, пенсионеръёсын кенешиз. 1-тӥ южтолэзе черкогуртын волейболъя ӵошатсконъёс кутско. Александр Бречалов вормисьёслы кузьымъёс но медальёс сётыны оскытӥз. Киясаын Удмуртилэн тӧроез ёросын улӥсьёсын но кивалтӥсьёсын пумиськиз. Муниципал кылдытэтлэн тӧрез Сергей Мерзляков азьвылаз пумиськонын сётэм косонъёсты быдэстон пумысь вераськиз, Удмуртиысь тазалыкез утёнъя министр но ёрос эмъюртлэн валтӥсь эмчиез тазалыкез утён удысысь югдурен тодматӥзы. Александр Бречалов таяз арын тупатъяно объектъёслэсь лыдметсэс шараяз, со понна ёрослы 40 миллион манетлэсь трос коньдон висъялозы. Соос пӧлын Атабай, Эльдыбай но Вуж Салья гуртъёсысь шоръёзо школаос. Озьы ик кӧня ке нылпи садъёсты, лулчеберет юртъёсты, фельдшер-акушер пунктъёсты тупатъяны но ёрос эмъюртэз рос-прос выльдыны чакламын. Тазалыкез утён ужпумъёслы Александр Бречалов нимысьтыз саклык висъяз. Кызьы мон валасько, интыысь интые ветлӥсь эм огъет тӥ дорозь ӧз вуылы. Выль Тӥгырмен гуртын 4 толэзь участковой эмчизы ӧй вал. Со номырлы но уг яра. Матысь дыре эм огъет мед вуоз. Бен, милям эмчиос, эм ужасьёс уг тырмо. Кияса ёросын югдур чидамон ай. Глазкарын, кылсярысь, 64 адями уг тырмы. Котьма ке но, гуртын 100 адями улэ ке, толэзяз одӥг пол ке но отчы участковой эмчи вуылыны кулэ Александр Бречалов, Удмуртилэн тӧроезУдмуртилэн тӧроез ёрослэсь тӧрозэ но эмъюртлсэь валтӥсь эмчизэ диспансеризаци радъяны куриз. Кияса ёросын улӥсьёс сюресъёсты тупатъян, жуг-жагез поттон, чылкытатӥсь сооружениос пуктон но вужмем ву гумыосты воштон сярысь юанъёс сётӥзы. Александр Бречелов Кияса ёросын 5 фото Пумиськонэз йылпумъяса, Александр Бречалов Косолапово гуртысь фельдшер-акушер пунктысь фельдшерлы Ирина Косолаповалы но Киясаысь ёрос эмъюртысь лаборантлы Валентина Шорниковалы Удмурт Элькунысь Кивалтэтлэсь данъян грамотазэ сётӥз. Озьы ик Первомайскойысь фельдшер-акушер пунктлы электрокардиограф басьтыны сертификат сётӥз но Алнашын Тол элькун гурт шудонъёсы пыриськем Кузнецовъёслэсь семьязэс Удмуртиысь Кун цирке ӧтиз. Киясаысь Удмуртилэн тӧроез Каракулино ёросэ мынӥз.  Тегъёс: Мерлык Тазалык Дышетон Удмуртия Кияса АлександрБречалов  